Okresná prokuratúra Brezno 
Boženy Němcovej 3, 977 31 Brezno 	

Sp. zn. : 2 Pv 316/13/6603	Brezno, 20.8.2013
EEČ : 2-46-68-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Brezno
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
že dňa 07.06.2013 v presne nezistenom čase v obci Sihla, odcudzil z neuzamknutej dielne XXXXX, motorovú pílu zn. Husquarna 365 a motorovú pílu zn. Husquarna 340, čím svojim konaním spôsobil poškodenému XXXXX, nar. XXXXX, XXXXX škodu vo výške 450,- EUR

lebo je trestné stíhanie neprípustné podľa § 9 odsek 1 písmeno d

Odôvodnenie:
	Uznesením povereného príslušníka PZ, XXXXX zo dňa 12.06.2013 bolo podľa          § 206 ods. 1 Trestného poriadku vznesené obvinenie XXXXX pre prečin krádeže podľa § 212 ods. 1 Trestného zákona, na tom skutkovom základe, že dňa 07.06.2013 v presne nezistenom čase XXXXX, odcudzil z neuzamknutej dielne XXXXX, motorovú pílu zn. Husquarna 365 a motorovú pílu zn. Husquarna 340, čím svojim konaním spôsobil poškodenému XXXXX, nar. XXXXX, trvale bytom XXXXX škodu vo výške 450,- EUR.

	Dňa 09.08.2013 predložila poverená príslušníčka PZ, Obvodného oddelenia PZ v XXXXX na tunajšiu prokuratúru vyšetrovací spis, spolu aj s návrhom na zastavenie trestného stíhania podľa § 215 ods. 1 písm. d) Trestného poriadku s poukazom na § 9 ods. 1 písm. d) Trestného poriadku, okrem iného s odôvodnením, že obvinený dňa 20.07.2013 zomrel a preto nemožno v trestnom stíhaní pokračovať.

	V zmysle ustanovenia § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 

V zmysle ustanovenia § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9. 

Zo spisového materiálu vyplýva, že skutku uvedeného vo výrokovej časti tohto uznesenia sa mal dopustiť obvinený XXXXX, čo je potvrdené predovšetkým výpoveďou poškodeného, svedkov, ako aj ďalšími zabezpečenými dôkazmi.

V rámci skráteného vyšetrovania bolo zistené, že obvinený XXXXX, nar. XXXXX v Čadci, dňa 20.07.2013 zomrel, pričom táto skutočnosť je jednoznačne preukázaná úmrtným listom Matričného úradu mesta Čadce, zv. 28, roč. 2012, str. 68, por. č. 442 zo dňa 05.08.2013.

V zmysle ustanovenia § 9 ods. 1 písm. d) Trestného poriadku sa trestné stíhanie stalo neprípustné, nakoľko, ak už bolo trestné stíhanie začaté, nemožno v ňom pokračovať a musí byť zastavené proti tomu, kto zomrel. 

	Vzhľadom na uvedené skutkové a právne skutočnosti je zrejmé, že v predmetnej trestnej veci sú splnené zákonné predpoklady pre postup podľa               § 215 ods. 1 písm. d) Trestného poriadku a preto som rozhodla tak, ako to je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viera Lichá Valicová
prokurátorka